প্রত্যক্ষদর্শী ও পুলিশ সূত্রে জানা যায়, উপজেলার সদর ইউনিয়নের উত্তর আরিফাইল গ্রামের নোয়াব আলীর স্ত্রী বুধবার সকালে মারা যায়। আত্মীয়-স্বজনদের মধ্যে একই এলাকার মফিজুল (২২), ইকবাল (২৩), রিপন ও নাঈমসহ ৮/১০জন শাহী কবরস্থানে কবর খুঁড়তে আসেন। কবর খুঁড়ার এক পর্যায়ে কালো পলিস্টার কাপড়ে মোড়ানো শক্ত কিছু দেখে তাদের সন্দেহ হয়। এ সময় পুলিশকে খবর দিলে সরাইল থানা পুলিশ ঘটনাস্থলে পৌঁছে মাটি খুঁড়ে দুটি বেলুন আকৃতির সিলিন্ডার পায়।